Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 407

7. művészeti könyv védőborító. A fenti feladatokat előrenyomott tükörlapon, ceruza, vonalzó, tipométer használatával, a megfelelő műszaki dokumentáció elkészítésével kell megoldani. A vizsgán ezen feladatokból kettőt kell megoldani (tételhúzás alapján), összesen 60 perc időtartam alatt. Célja: az év közben iskolán kívül végrehajtott gyakorlati feladatok alátámasztása, az „önálló munka”, a konkrét gyakorlati feladat megoldási képességének bizonyítása a vizsgabizottság előtt. A vizsga során a hallgatónak az egész évben végzett gyakorlati munkáit be kell bemutatnia. Ez több darabból áll, melynek témáját a képzési év közben a képző intézmény szaktanárai határozzák meg. A szaktanárok év közben folyamatosan szakmai instrukciókkal látják el a hallgatókat a gyakorlati feladatokkal kapcsolatban. Évközi gyakorlati (tervezési) feladatok, amelyeket a gyakorlati vizsgán be kell mutatni: embléma; névjegy; levélpapír; boríték; hirdetés; egyszerűbb prospektus; dobozterv; CD borító vagy italcímke; belső oldalak; A/4-es színes lap kopf, borító és oldalpár. Gyakorlati vizsga értékelése A gyakorlati vizsga eredményét a munka megtervezése, a pontossága, szakszerűsége szempontjainak figyelembevételével, egyetlen jeggyel kell minősíteni. 4.2.2. Szóbeli vizsga A szóbeli vizsgán a vizsgabizottság azt vizsgálja, hogy a jelölt mennyire sajátította el az elméleti ismeretanyagot, és az általa tanult eszközöket milyen sikerrel alkalmazta a bemutatott munkáiban. Szóbeli vizsga értékelése — A szóbeli vizsga értékelését egyetlen jeggyel kell minősíteni. — A vizsgatantárgyak átlageredményét a kiadvány- és könyvtervezés tantárgyak eredménye felé kerekítve kell megállapítani. — Minden vizsgatantárgyból a kettes jegyet el kell érni. — Az elégtelen osztályzatú vizsgatantárgyból — vagy tantárgyakból — egy póttétel húzható. A vizsga két részből áll:

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes